Scydosella

Scydosella  er en slekt av fjærvinger. Slekten omfatter bare én art, som er den minste billearten som hittil er kjent.

Utseende 
En knøttliten (0,32-0,35 millimeter), smal fjærvinge. Antennene har en markert, spoleformet klubbe (det ytterste leddet er smalere). Hodet er rundet med nokså store fasettøyne, pronotum rektangulært, litt lengre enn bredt. Arten er det minste ikke-parasittiske insekt som hittil er beskrevet.

Levevis 
Arten lever i poresopper, der de kryper ut og inn av de sporebærende porene.

Utbredelse 
Slekten er kjent fra Nicaragua og Colombia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien fjærvinger, Ptiliidae Heer, 1843
 Underfamilien fjærvinger, Ptiliinae
 Stammen Dvergfjærvinger, Nanosellini – omfatter de aller minste artene, små og slankbygde
 Slekten Scydosella Hall, 1999
 Scydosella musawaensis Hall, 1999

Referanser

Eksterne lenker 
 

Fjærvinger
Biller formelt beskrevet i 1999
Nicaraguas insekter
Colombias insekter
Dyr formelt beskrevet av W. Eugene Hall